 Ọpụpụ 9  Nihi ya, Jehova gwara Mozis, sị: Bakwuru Fero, sị ya, Nke a bụ ihe Jehova bụ Chineke ndị Hibru kwuru: Hapụ ndị m ka ha gaa jeere m ozi.Ma ọ bụrụ na ị na-ajụ ịhapụ ha, i wee na-ejichi ha,lee! aka Jehova na-abịakwasị anụ ụlọ gị ndị nọ nọhịa. Ọrịa na-efe efe nke dị oké njọ ga-ejide ịnyịnya, ịnyịnya ibu, kamel, ìgwè ehi na ìgwè atụrụ unu.Jehova ga-akpakwa ókè nagbata anụ ụlọ ụmụ Izrel na anụ ụlọ ndị Ijipt, ọ dịghị otu nime ihe niile bụ nke ụmụ Izrel gaje ịnwụ.Jehova kwukwara oge nke a ga-eme, sị: Jehova ga-eme ihe a nala a echi.Jehova wee mee ihe a nechi ya, ụdị anụ ụlọ niile nke ndị Ijipt wee malite ịnwụ; ma ọ dịghị otu nime anụ ụlọ ụmụ Izrel nwụrụnụ.Fero wee zipụ ndị ozi, ma, lee! ọbụna otu anụ ụlọ ụmụ Izrel anwụghị. Nagbanyeghị nke a, obi Fero ka kpọchiri akpọchi, ọ hapụghịkwa ndị Izrel.E mesịa, Jehova gwara Mozis na Erọn, sị: Kpojuonụ ntụ si nekwú naka unu abụọ, Mozis ga-awụlikwa ya elu nanya Fero.Ọ ga-aghọ uzuzu nala Ijipt dum, ọ ga-aghọkwa etuto ọjọọ nke na-eto nahụ mmadụ na anụmanụ nala Ijipt dum.Ha wee kporo ntụ si nekwú wee guzo nihu Fero, Mozis wee wụlie ya elu, o wee ghọọ etuto ọjọọ, nke na-eto nahụ mmadụ na anụmanụ.Ndị dibịa anwansi ahụ enweghị ike iguzo nihu Mozis nihi etuto ahụ, nihi na etuto ahụ toro ndị dibịa anwansi ahụ, tookwa ndị Ijipt niile.Ma Jehova kwere ka obi Fero kpọchie, o geghịkwa ha ntị, dị nnọọ ka Jehova gwara Mozis.Jehova wee sị Mozis: Bilie nisi ụtụtụ gaa guzo nihu Fero, gwa ya, sị, Nke a bụ ihe Jehova bụ Chineke ndị Hibru kwuru: Hapụ ndị m ka ha gaa jeere m ozi.Nihi na noge a, m ga-eme ka ihe otiti m niile bịakwasị gị na ndị na-ejere gị ozi na ndị gị, ka i wee mara na ọ dịghị onye dị ka m nụwa dum.Nihi na m gaara esetịworị aka m ka m wee tie gị na ndị gị ọrịa na-efe efe, ka e wee kpochapụ gị nụwa.Kama, neziokwu, ọ bụ nke a mere m ji debe gị ndụ, iji gosi gị ike m nakwa iji mee ka a kpọsaa aha m nụwa dum.Ị ka na-emere ndị m mpako wee ghara ịhapụ ha ka ha laa?Lee, m ga-eme ka oké akụ mmiri ígwé zoo nụdị ugbu a echi, nke ụdị ya na-ezotụbeghị nIjipt malite nụbọchị ọ malitere ruo ugbu a.Ugbu a, zipụ ndị mmadụ ka ha mee ka anụ ụlọ gị niile na ndị gị niile nọ nọhịa bata nụlọ. Mmadụ ọ bụla na anụmanụ ọ bụla nọ nọhịa bụ ndị a na-emeghị ka ha banye nụlọ, akụ mmiri ígwé ahụ aghaghị ịdagbu ha.Onye ọ bụla nke tụrụ egwu okwu Jehova netiti ndị na-ejere Fero ozi mere ka ndị na-ejere ya ozi na anụ ụlọ ya gbaba nime ụlọ,ma onye ọ bụla ọ na-emetụghị nobi iji okwu Jehova kpọrọ ihe hapụrụ ndị na-ejere ya ozi na anụ ụlọ ya nọhịa.Jehova wee gwa Mozis, sị: Setịa aka gị chee neluigwe, ka akụ mmiri ígwé wee daa nala Ijipt dum, dakwasị mmadụ na anụ ọhịa na ahịhịa ndụ niile nke ubi nala Ijipt.Mozis wee setịa mkpara ya chee neluigwe; Jehova wee mee ka e nwee égbè eluigwe na akụ mmiri ígwé, ọkụ ana-awụdatakwa nala, Jehova wee mee ka akụ mmiri ígwé na-ezo nala Ijipt.Akụ mmiri ígwé wee dawa, ọkụ na-enwukwa ka akụ mmiri ígwé ahụ na-ada. Ọ dị nnọọ ukwuu, nke na ọ dịbeghị nke dị ka ya nala Ijipt dum malite noge ọ ghọrọ mba.Akụ mmiri ígwé wee na-ada nala Ijipt dum. Akụ mmiri ígwé ahụ wee dagbuo ihe ọ bụla nọ nọhịa, malite na mmadụ ruo nanụmanụ, bibiekwa ụdị ahịhịa ndụ niile nke ubi; o wee gbajisịa ụdị osisi niile dị nọhịa.Ọ bụ naanị nala Goshen, bụ ebe ụmụ Izrel nọ, ka akụ mmiri ígwé ahụ na-adaghị.E mesịa, Fero ziri ozi wee kpọọ Mozis na Erọn wee gwa ha, sị: Emehiewo m ugbu a. Jehova bụ onye ezi omume, ọ bụ mụ na ndị m mejọrọ.Rịọsienụ Jehova arịrịọ ike ka égbè eluigwe na akụ mmiri ígwé a nke si naka Chineke kwụsị. Mgbe ahụ, m ga-ahapụ unu ka unu laa, unu agakwaghị anọ ebe a.Mozis wee sị ya: Ozugbo m pụrụ nobodo a, m ga-agbasapụrụ Jehova aka m. Égbè eluigwe a ga-akwụsị, akụ mmiri ígwé a agaghịkwa ada ọzọ, ka i wee mara na ọ bụ Jehova nwe ụwa.Ma ama m ama na o ruo mgbe ahụ na gị na ndị na-ejere gị ozi agaghịdị atụ egwu Jehova bụ Chineke.Dị ka o si dị, e bibiri ogho na ọka bali, nihi na ọka bali amịala oko, ogho amawokwa ifuru.Ma e bibighị ọka wit na ọka spelt, nihi na oge ha ji amị erubeghị.Mozis wee si nobodo ahụ Fero nọ pụọ gaa gbasapụrụ Jehova aka ya, égbè eluigwe ahụ na akụ mmiri ígwé ahụ wee malite ịkwụsị, mmiri kwụsịkwara izo nala ahụ.Mgbe Fero hụrụ na mmiri ozuzo ahụ na akụ mmiri ígwé ahụ na égbè eluigwe ahụ akwụsịwo, o mehiere ọzọ wee kpọchie obi ya, ya na ndị na-ejere ya ozi.Obi Fero ka kpọchiri akpọchi, ọ hapụghịkwa ụmụ Izrel ka ha laa, dị nnọọ ka Jehova kwuru site nọnụ Mozis. 